Nüüd kus külalised on tagasi Põhja läinud ja mina olen piisavalt toibunud võib öelda, et tegemist oli vägagi kvaliteetse üritusega. Sai jauratud, sai nalja, sai süüa, sai kiirabis käidud. Reedel trimpasin kõigepealt Slaisseritega absinti, kuniks sain nii rämeda kõhuvalu, et sõbrad kutsusid kiirabi välja. Otseloomulikult oli kiirabi saabumise ajaks mu olukord juba joones, kuid päris ebameeldiv oli enne seda ikkagi. Kiirabi katsus igalt poolt üle, veendus, et  ma olen lihtsalt šnipsis ja laskis minema. Slaisserid läksid pagana poole, kingitused kaenlas, mina kodupoole. Seal läksin suht kiirelt põõnama, samal ajal kui köögis läks lahti mulisemine. Erinevatel teemadel, nagu ma vahepeal öösel ärgates kuulsin. Igal juhul oli minu olukord järgmine hommik tunduvalt parem, võrreldes nendega, kes kell 6 hommikul magama said. Vaatasime kõvasti "Coupling" nimelist seriaali, mis on väga muhe inglise suhte-komöödia-eluline asi. Kiidan heaks ja soovitan. Sama teema jätkus ka  järgmine päev, kuniks külalised lahkuma pidid. Lehvitasin veel kaua kaugenevale autole taskurätikuga järgi, meie prantsuse rõdul külmetades….